text: আরও পড়ুন: করোনা: আরও ৬ জনের প্রাণহানি, শনাক্ত ৩২৯
  রবিবার স্বাস্থ্য অধিদপ্তর এক সংবাদ বিজ্ঞপ্তিতে জানিয়েছে, দেশে মহামারি করোনাভাইরাসে আক্রান্ত হয়ে গত ২৪ ঘণ্টায় ছয় জনের মৃত্যু হয়েছে। এই সময় শনাক্ত হয়েছে আরও ৩২৯ জন। এ পর্যন্ত মৃতের সংখ্যা বেড়ে দাঁড়িয়েছে ২৮ হাজার ২৮ জনে। মোট শনাক্তের সংখ্যা ১৫ লাখ ৭৯ হাজার ৩২৫ জনে পৌঁছেছে।
  এতে বলা হয়, গত ২৪ ঘণ্টায় ২১ হাজার ৬১২টি নমুনা পরীক্ষা করা হয়। শনাক্তের হার এক দশমিক ৫২ শতাংশ। মোট পরীক্ষায় এ পর্যন্ত শনাক্তের হার ১৪ দশমিক ২০ শতাংশ। শনাক্ত বিবেচনায় মোট মৃত্যুর হার এক দশমিক ৭৭ শতাংশ।
  এদিকে ২৪ ঘণ্টায় করোনা থেকে সুস্থ হয়েছেন আরও ২৮৮ জন। এ নিয়ে দেশে মোট সুস্থ ব্যক্তির সংখ্যা দাঁড়িয়েছে ১৫ লাখ ৪৪ হাজার ১৫০ জনে। শনাক্ত বিবেচনায় সুস্থতার হার ৯৭ দশমিক ৭৭ শতাংশ।
  আরও পড়ুন: করোনা: জনস্বাস্থ্য ও পুষ্টির ওপর প্রভাব মোকাবিলায় শেখ হাসিনার ৫ প্রস্তাব
  দেশে ওমিক্রন শনাক্ত
  দেশে করোনাভাইরাসের নতুন ধরন ওমিক্রন শনাক্ত হয়েছে। শনিবার (১১ ডিসেম্বর) দুপুরে রোগতত্ত্ব, রোগ নিয়ন্ত্রণ ও গবেষণা প্রতিষ্ঠানের (আইইডিসিআরের) প্রধান বৈজ্ঞানিক কর্মকর্তা এএসএম আলমগীর ইউএনবিকে এ বিষয়টি নিশ্চিত করেছেন।
  তিনি বলেন, জিম্বাবুয়েফেরত বাংলাদেশি দুই নারী ক্রিকেটার ওমিক্রনে আক্রান্ত হয়েছেন। তারা দুজনেই স্বাভাবিক আছেন। কারও কোন ধরণের জটিল উপসর্গ নেই।